Plafon kubahé, sing nggantèni plafon kayu sadurungé, dibangun ing udakara tahun 1485. Nganti taun 1720, tau ana layar salib kamenangan lan altar abad tengahan. Banjur ana lukisané Santa Maria sing dilih menyang kapèl. Mimbar gréja saka abad kaping 18 iku diwèhi rerengga lukisan para nabi lan murid Yésus, kamangka orgelé ndarbèni lukisan modhèren para rasul. Patung-patung inukir sangisoré mimbar iku saka abad kaping 17. Gréja iki ndarbèni bak baptis loro, saka abad kaping 12, salah sijiné saka Gréja Överkyrke sing saiki kari puing waé. 